লক্ষ্মীপুজোকে কেন ‘কোজাগরী’ বলা হয়? জানেন কি?

ওয়েব ডেস্ক : শেষ হয়েছে বাঙালির প্রিয় দুর্গা পুজো (Durga Puja)। কিন্তু শেষ হয়নি বাঙালির উৎসব। কারণ, সোমবার বাংলার ঘরে ঘরে পূজিত হবেন আরও এক দেবী। তিনি হলেন ধনসম্পদের দেবী মা লক্ষ্মী। এই পুজোকে ‘কোজাগরী’ লক্ষ্মী পুজো’ (Kojagori Laxmi Puja) বলা হয়ে থাকে। কিন্তু আপনি কি জানানে কেন এটিকে ‘কোজাগরী’ (Kojagori) বলা হয়? কেনই বা এ দিন রাত জাগতে হয়?

মূলত, দুর্গাপুজোর পরের পূর্ণিমাকে বলা হয় কোজাগরী (Kojagori)। ‘কোজাগরী’ কথাটি এসেছে ‘ কে জাগতী’ থেকে। এর অর্থ হল ‘কে জেগে আছ?’। বলা হয়ে থাকে, এদিন স্বর্গ থেকে মর্ত্যে নেমে আসেন দেবী লক্ষ্মী। সেদিন বাড়ির দরজা খোলা থাকলে এবং প্রদীপের আলোয় বাড়ি সাজানো থাকলে দেবী সেই বাড়িতে প্রবেশ করেন। তবে দরজা বন্ধ থাকলে দেবী ঘরে প্রবেশ করতে পারেন না। ফলে তিনি ফিরে যান আশীর্বাদ না দিয়েই।

আরও খবর : মানুষরূপে পুজো নেন মা কঙ্কালী! লক্ষ্মীর আগেই হয় ৫১ কুমারীর পুজো

সনাতন ধর্ম অনুযায়ী, কোজাগরী লক্ষ্মী পুজোর (Kojagori Laxmi Puja) দিন রাত জাগার রীতি আছে। বলা হয়ে থাকে, এদিন যাঁরা রাত জেগে মা লক্ষ্মীর আরাধনা করেন, তাঁদেরকে দেবী আশির্বাদ করেন। অনেকে আবার বিশ্বাস করেন, যাঁরা এদিন রাত জেগে দেবীর আরাধনা করেন তাঁদেরকে মা লক্ষ্মী ধনসম্পদ দেন। আর প্রত্যেক বছর এই নিয়ম মেনেই মায়ের পুজো করা হয় বাড়িতে বাড়িতে।

চলতি বছর কোজাগরী পূর্ণিমা শুরু হচ্ছে ৬ অক্টোবর, সোমবার। তা শেষ হবে ৭ অক্টোবর মঙ্গলবার। এদিন দেবীকে খিচুড়ি সহ নাড়ু সহ বিভিন্ন নৈবেদ্য দেওয়া হয়ে থাকে। আর এই দিনে বাঙালির প্রায় সব ঘর আলপনায় সেজে ওঠে। সঙ্গে থাকে দেবী লক্ষ্মীর পায়ের ছাপও।