লক্ষ্মীপুজোর আগে চড়া বাজারদর! মধ্যবিত্তের পকেটে আগুন

পূর্ব বর্ধমান: আজ কোজাগরী লক্ষ্মীপুজো (Laxmi Puja 2025)। তার আগেই পূর্ব বর্ধমান (East Burdwan) শহরের বাজারে পণ্যের দাম নিয়ে শুরু হয়েছে হাহাকার। বর্ধমানের বিসি রোড ও কাছারি রোড এলাকা ঘুরে দেখা গিয়েছে, সবজি থেকে ফুল, প্রতিমা পর্যন্ত প্রায় সব কিছুর দামই বেড়েছে।

পদ্মফুল ও অন্যান্য ফুলের দাম সামান্য বেড়েছে ঠিকই, তবে এখনও সাধারণের নাগালে। কিন্তু সবজি বাজারে দাম নিয়ে অস্বস্তি। ফুলকপি, পটল, টমেটো, বেগুন, কুমড়ো ও লঙ্কা তুলনামূলক কম দামে মিললেও সামগ্রিকভাবে বাজারে অস্থিরতা দেখা দিয়েছে।

আরও পড়ুন: লক্ষ্মীপুজোকে কেন ‘কোজাগরী’ বলা হয়? জানেন কি?

কুমোরদের দাবি, কাঁচামালের দাম কিছুটা বৃদ্ধি পাওয়ায় প্রতিমার খরচও বেড়েছে। উপরন্তু, শহরের বিভিন্ন এলাকায় প্রতিমা ও পুজোর সামগ্রী বাইরের জেলা থেকে আসায় পরিবহন খরচও বাড়ছে। এর প্রভাব পড়ছে বিক্রয়মূল্যে।

বাজারে এখন ছোট, মাঝারি ও বড়, বিভিন্ন আকারের লক্ষ্মী প্রতিমা পাওয়া যাচ্ছে, তবে আগের বছরের তুলনায় দাম যথেষ্ট বেশি।

দুর্গাপুজোর পর থেকেই বাজারে ভিড় বাড়লেও, ক্রেতারা বলছেন,“দাম এত বেশি যে বাজেট সামলানো মুশকিল।” পুজোর আনন্দে এখন চিন্তার ছায়া, তবে ভক্তি আর ঐতিহ্যের টানেই শেষ মুহূর্তের কেনাকাটায় ব্যস্ত বর্ধমানের মানুষ।